Cepljenje je varen in učinkovit način zaščite vašega otroka pred nekaterimi nalezljivimi boleznimi. S cepljenjem svojega otroka preprečite širjenje teh bolezni in zaščitite tudi otroke, ki zaradi zdravstvenih razlogov ne morejo biti cepljeni (Center za nalezljive bolezni, ND). 

KAKO DELUJEJO CEPIVA? 
Cepljenje je postopek, s katerimi izzovemo imunost tako, da v telo vnesemo oslabljene ali uničene bakterije, viruse ali njihove sestavine, ki jih imenujemo cepiva. Cepiva ne morejo povzročiti bolezni, ampak le spodbudijo imnunski sistem, da izdela zaščitna protitelesa proti povzročitelju nalezljive bolezni (Center za nalezljive bolezni, ND). 

ZAKAJ SO OTROCI CEPLJENI? 
Nalezljive bolezni, ki jih preprečujemo s cepljenjem, še posebej ogrožajo dojenčke in majhne otroke, zato je zelo pomembno da jih čimprej zaščitimo. Otroci namreč nekje do 6. meseca izgubijo zaščito, ki so jo prejeli od mame. Pomembno je tudi, da je cepljenje opravljeno pred vstopom v kolektivno varstvo (Center za nalezljive bolezni, ND). 

KAKO CEPIMO OTROKE? 
Otroke mlajše od dveh let običajno cepimo v mišico na sprednji strani stegna. Otroke starejše od dveh let pa v mišico zgornjega dela nadlahti (Center za nalezljive bolezni, ND). 
Prezgodaj rojeni otroci so cepljeni kot ostali otroci v istih starostnih obdobjih. 

KOLIKO ODMERKOV JE POTREBNIH ZA ZAŠČITO? 
Za zaščito so potrebni štirje odmerki kombiniranega 5- valentnega cepiva proti davici, tetanusu, oslovskemu kašlju otroški paralizi in okužbam s hemofilusom influence tipa b, za dolgotrajno zaščito pa so kasneje nujni še poživitveni odmerki proti tetanusu, davici in oslovskemu kašlju. 
Za zaščito pred pnevmokokimi okužbami so potrebni trije odmerki cepiva. 
Za zaščito pred ošpicami, mumpsom in rdečkami sta potrebna dva odmerka kombiniranega 3- valentnega cepiva. 
Za zaščito preh hepatitisom B so potrebni trije odmerki cepiva (Center za nalezljive bolezni, ND). 

Zavedati se moramo, da cepljenje ne ščiti le vašega otroka, ampak tudi vašo družino in celotno skupnost, posebej pa otroke, ki zaradi zdravstvenih razlogov ne morejo biti cepljeni ali pa so premladi, da bi bili cepljeni proti določenim boleznim (Center za nalezljive bolezni, ND). 
Številne znanstvene raziskave kažejo, da je cepljenje kljub redkim neželenim učinom najvarnejši način za preprečevanje nalezljivih bolezni.  
Če pri vašem otroku po cepljenju opazite kakršne koli spremembe, o tem obvestite izbranega pediatra (Center za nalezljive bolezni, ND). 

RAZLOGI, PRI KATERIH OTROK NE SME BITI CEPLJEN: 
· potrjena resna alergična reakcija na sestavine cepiva 
· resen neželen učinek po predhodnem odmerku istega cepiva 
· bolezen ali zdravstveno stanje, ki je nezdružljivo s cepljenjem 
Pediater presodi, ali je zaradi trenutnega stanja potrebno cepljenje odložiti in določiti nov datum cepljenja (Center za nalezljive bolezni, ND). 
Če pediater presodi, da obstaja zdravstveni razlog za trajno opustitev cepljenja, pošlje na Ministrstvo za zdravje vlogo z utemeljitvijo opustitve cepljenja proti določeni bolezni. 
Vlogo lahko podajo tudi starši ali skrbniki otroka, če menijo, da obstajajo zdravstveni razlogi (Center za nalezljive bolezni, ND). 

NA KAJ OPOZORIMO PEDIATRA PRED CEPLJENJEM? 
· na otrokovo slabo počutje
· neželena reakcija po prejšnjem cepljenju 
· alergijska reakcija 
· če je bil cepljen v zadnjem mesecu 
· če je v zadnjih 3 mesecih prejel imunoglobuline ali transfuzijo krvi 
· če ima bolezen, ki slabi imunski sistem ali je obsevan z zdravili, ki slabijo imunski sistem 
· če je otrok imel kontakt z nalezljivo boleznijo 
· če otrok živi z osebo, ki ima oslabljen imunski sistem 

KOLEDAR CEPLJENJA (nalezljive bolezni) 

	PRVO LETO STAROSTI 
	

	3 mesece
	Davica, tetanus, oslovski kašelj, Hib, otroška paraliza (1.odmerek), pnevmokoke okužbe (1.odmerek) 

	4 do 5 mesecev 
	Davica, tetanus, oslovski kašelj, Hib, otroška paraliza (2. odmerek), pnevmokoke okužbe (2.odmerek)

	6 mesecev 
	Davica, tetanus, oslovski kašelj, Hib, otroška paraliza (3.odmerek) 



	DRUGO LETO STAROSTI 
	

	12 do 18 mesecev 
	Ošpice, mumps, rdečke (1.odmerek), pnevmokoke okužbe (3.odmerek)

	12 do 24 mesecev 
	Davica, tetanus, oslovski kašelj, Hib, otroška paraliza (4.odmerek) 












	PRED VSTOPOM V ŠOLO
	

	5 do 6 let
	Ošpice, mumps, rdečke (2.odmerek), hepatitis B (1. in 2.odmerek)






	PO VSTOPU V ŠOLO
	

	1.razred OŠ
	Hepatitis B (3.odmerek)

	3.razred OŠ
	Davica, tetanus, oslovski kašelj (5.odmerek)

	6.razred OŠ
	HPV (dekleta)

	Ob sistematskemu pregledu v srednji šoli
	Tetanus (6.odmerek) 



